2. आधारभूत ग्रामीण जरूरतों की पूर्ति करना: सामाजिक वानिकी द्वारा ग्रामीणों की पांच मूल आवश्यकताओं- ईंधन, खाद्य, चारा, उर्वरक एवं रेशा की पूर्ति की जाती है। भारत में ईंधन लकड़ी एवं चारे की उपलब्धता कुल मांग की तुलना में क्रमशः एक-चौथाई एवं आधी है, जिसे सामाजिक वानिकी के माध्यम से ही बढ़ाया जा सकता है। इसके अतिरिक्त इमारती लकड़ी, बांस, गोंड, महुआ, औषधीय घास, लाख इत्यादि लघु वनोत्पादों के माध्यम से ग्रामीण कुटीर एवं लघु उद्योगों को कच्चे माल की आपूर्ति भी होती है।